Kommissionens forordning (EF) nr. 1574/2002

af 2. september 2002

om ændring af forordning (EF) nr. 883/2001 og (EF) nr. 2805/95 om henholdsvis gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande og fastsættelse af eksportrestitutioner for vin

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1493/1999 af 17. maj 1999 om den fælles markedsordning for vin(1), senest ændret ved forordning (EF) nr. 2585/2001(2), særlig artikel 63 og 64, og

ud fra følgende betragtninger:

(1) Der er for nylig indgået handelsaftaler mellem Den Europæiske Union og bl.a. Estland(3) og Litauen(4) om visse indrømmelser i form af EF-toldkontingenter for visse landbrugsprodukter og fuld liberalisering af handelen med andre landbrugsprodukter. En af disse indrømmelser er i vinsektoren afskaffelsen af restitutionerne.

(2) De estiske og litauiske myndigheder har påtaget sig at sikre, at kun forsendelser af fællesskabsprodukter, der er omfattet af handelsaftalerne, og for hvilke der ikke er ydet restitutioner, kan importeres i disse lande. Derfor skal artikel 9, stk. 6, i Kommissionens forordning (EF) nr. 883/2001 af 24. april 2001 om gennemførelsesbestemmelser til Rådets forordning (EF) nr. 1493/1999 for så vidt angår samhandelen med vin med tredjelande(5), senest ændret ved forordning (EF) nr. 812/2002(6), ændres, og artikel 1 i Kommissionens forordning (EF) nr. 2805/95 af 5. december 1995 om fastsættelse af eksportrestitutioner for vin og om ophævelse af forordning (EØF) nr. 2137/93(7), senest ændret ved forordning (EF) nr. 755/2002(8), skal ændres.

(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

Bilag IV til forordning (EF) nr. 883/2001 vedrørende landelisten opdelt efter bestemmelseszone som omhandlet i artikel 9, stk. 6, erstattes af bilag I til denne forordning.

Artikel 2

Bilaget til forordning (EF) nr. 2805/95 vedrørende den anden bestemmelseszone erstattes af bilag II til denne forordning.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 2002.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. september 2002.

På Kommissionens vegne

Franz Fischler

Medlem af Kommissionen

(1) EFT L 179 af 14.7.1999, s. 1.

(2) EFT L 345 af 29.12.2001, s. 10.

(3) EFT L 170 af 29.6.2002, s. 15.

(4) EFT L 198 af 27.7.2002, s. 1.

(5) EFT L 128 af 10.5.2001, s. 1.

(6) EFT L 132 af 17.5.2002, s. 14.

(7) EFT L 291 af 6.12.1995, s. 10.

(8) EFT L 116 af 3.5.2002, s. 3.

BILAG I

"BILAG IV

Landeliste opdelt efter bestemmelseszone som omhandlet i artikel 9, stk. 6

Zone 1: Afrika

Angola, Benin, Botswana, Burkina Faso, Burundi, Cameroun, Kap Verde, Comorerne, Den Demokratiske Republik Congo, Republikken Congo, Côte d'Ivoire, Djibouti, Egypten, Eritrea, Etiopien, Gabon, Gambia, Ghana, Guinea, Ækvatorialguinea, Guinea-Bissau, Kenya, Lesotho, Liberia, Libyen, Madagaskar, Malawi, Mali, Mauritius, Mauretanien, Mayotte, Mozambique, Namibia, Niger, Nigeria, Uganda, Den Centralafrikanske Republik, Rwanda, Saint Helena og tilhørende områder, São Tomé og Príncipe, Senegal, Seychellerne, Sierra Leone, Somalia, Sudan, Swaziland, Tanzania, Tchad, Britisk Territorium i Det Indiske Ocean, Togo, Zambia og Zimbabwe.

Zone 2: Asien og Oceanien

Afghanistan, Saudi-Arabien, Bahrein, Bangladesh, Bhutan, Brunei, Cambodja, Kina, Vestbredden/Gazastriben, Nordkorea, Sydkorea, De Forenede Arabiske Emirater, Mikronesiens Forenede Stater, Fiji, Hongkong, Nordmarianerne, Marshalløerne, Salomonøerne, Wallis og Futunaøerne, Indien, Indonesien, Iran, Irak, Japan, Jordan, Kiribati, Kuwait, Laos, Libanon, Macao, Malaysia, Maldiverne, Mongoliet, Myanmar, Nauru, Nepal, Ny Kaledonien og tilhørende områder, New Zealand, Amerikansk Oceanien, Australsk Oceanien, Newzealandsk Oceanien, Oman, Pakistan, Palau, Papua Ny Guinea, Filippinerne, Pitcairn, Fransk Polynesien, Qatar, Samoa, Singapore, Sri Lanka, Syrien, Taiwan, Thailand, Østtimor, Tonga, Tuvalu, Vanuatu, Vietnam og Yemen.

Zone 3: Østeuropa og Samfundet af Uafhængige Stater

Albanien, Armenien, Aserbajdsjan, Belarus, Georgien, Kasakhstan, Kirgisistan, Letland, Moldova, Usbekistan, Polen, Tjekkiet, Rusland, Slovakiet, Tadsjikistan, Turkmenistan og Ukraine.

Zone 4: Vesteuropa

Andorra, Ceuta og Melilla, Vatikanstaten, Gibraltar, Færøerne, Island, Liechtenstein, Malta, Norge og San Marino."

BILAG II

"BILAG

til Kommissionens forordning (EF) nr. 1574/2002 om ændring af forordning (EF) nr. 2805/95 om fastsættelse af eksportrestitutioner for vin

>TABELPOSITION>

NB:

Produktkoderne samt koderne for bestemmelsessteder i serie "A" er fastsat i Kommissionens forordning (EØF) nr. 3846/87 (EFT L 366 af 24.12.1987, s. 1), som ændret.

De numeriske koder for bestemmelsessteder er fastsat i Kommissionens forordning (EF) nr. 2032/2000 (EFT L 243 de 28.9.2000, s. 14).

De øvrig bestemmelsessteder er fastsat som følger:

W01: Libyen, Nigeria, Cameroun, Gabon, Saudi-Arabien, De Forenede Arabiske Emirater, Indien, Thailand, Vietnam, Indonesien, Malaysia, Brunei, Singapore, Filippinerne, Kina, SAR Hongkong, Sydkorea, Japan, Taiwan, Ækvatorialguinea

W02: alle landene på det afrikanske kontinent med undtagelse af: Algeriet, Marrokko, Tunesien, Sydafrika

W03: alle bestemmelsessteder med undtagelse af: Afrika, Amerika, Australien, Bosnien-Hercegovina, Kroatien, Cypern, Israel, Republikken Serbien og Montenegro, Slovenien, Schweiz, Den Tidligere Jugoslaviske Republik Makedonien, Tyrkiet, Ungarn, Bulgarien, Rumænien, Estland, Litauen."